หน่วยรบพิเศษ

หน่วยรบพิเศษ หน่วยปฏิบัติการพิเศษ หรือ กองกำลังพิเศษ เป็นกำลังทหารหรือพลเรือนที่ได้รับการฝึกมาอย่างดีโดยกองทัพหรือกองกำลังพลเรือน ซึ่งพวกเขาเหล่านั้นสามารถปฏิบัติภารกิจพิเศษอย่างเช่น การลาดตระเวนพิเศษ การสงครามนอกแบบ และการต่อต้านการก่อการร้าย
ไฟล์:A joint special forces team moves together out of an Air Force CV-22 Osprey aircraft, Feb. 26, 2018.jpg|300px|thumb|right|ทหารหน่วยรบพิเศษกองทัพอากาศสหรัฐ

**ขีดความสามารถ**
สงครามนอกแบบ (unconventional warfare) เป็นการปฏิบัติที่หน่วยรบพิเศษ ต้องใช้เวลาในการทำงานมากที่สุด  การปฏิบัติที่เข้าไปในประเทศฝ่ายตรงข้ามตั้งแต่ยังไม่มีสงคราม แล้วสร้างกลุ่มต่อต้านรัฐบาลขึ้นมาเพื่อบั่นทอนความมั่นคงของรัฐบาลประเทศนั้น ๆ ถ้าต้องการทำสงครามกลุ่มต่อต้านก็จะช่วยกำลังรบตามแบบในการทำการรบได้  ยกตัวอย่างเช่น ในช่วงสงครามเย็น  จีนได้สนับสนุนพรรคคอมมิวนิสต์แห่งประเทศไทยในความพยายามที่จะโค่นล้มรัฐบาลไทย และมีแผนที่จะสนธิกำลังตามแบบ จากเวียดนามในขั้นตอนสุดท้าย แต่ก็ต้องพบกับอุปสรรคหลายอย่างทั้งในระดับยุทธศาสตร์และระดับยุทธการ  ทำให้ไม่ประสบความสำเร็จ แต่ก็สร้างความเสียหายให้กับประเทศไทยอย่างมาก สงครามนอกแบบนี้มีลักษณะคล้ายกับสงครามตัวแทน
การป้องกันและปราบปรามการก่อความไม่สงบ (counter insurgency)  เป็นการปฏิบัติการเพื่อป้องกันและปราบปรามการก่อความไม่สงบ  โดยกลุ่มคนที่มีการวมตัว มีการจัดตั้ง ขึ้นมาเพื่อให้รัฐบาลปฏิบัติตามวัตถุประสงค์หรือความมุ่งหมายของกลุ่ม  ตั้งแต่วัตถุประสงค์ทางการเมือง ล้มล้างรัฐบาล แบ่งแยกดินแดน จนถึงเข้าแทนที่รัฐบาล  การก่อความไม่สงบนี้เป็นภารกิจที่รัฐบาลต้องระดมสรรพกำลังทั้งมวลในการแก้ไข โดยหน่วยรบพิเศษเป็นส่วนหนึ่งของการปฏิบัติ โดยจะประกอบด้วยงาน การปฏิบัติการจิตวิทยา การปฏิบัติงานด้านการข่าว การพิทักษ์ประชาชนและทรัพยากร การพัฒนาและการช่วยเหลือประชาชน การปราบปรามกำลังติดอาวุธ 
โดยภาพรวมในการปฏิบัติการคือ ดำเนินการป้องกันด้วยการปฏิบัติการจิตวิทยา การข่าวเพื่อคอยติดตามว่า การก่อความไม่สงบจะเกิดขึ้นที่ไหน สาเหตุเงื่อนไขเป็นอะไร ซึ่งตัวเงื่อนไขก็จะสามารถลดลงด้วย การพัฒนาและการช่วยเหลือประชาชน แต่ถ้ามีการผิดพลาดของการข่าว การพัฒนาการช่วยเหลือไม่สมดุล ข้าราชการสร้างเงื่อนไข ประกอบกับมีแกนนำหรือกลุ่มบุคคลชี้นำหรือปลุกระดม  ก็จะเกิดเหตุการณ์ความไม่สงบเกิดขึ้น  ก็จะต้องใช้มาตรการการพิทักษ์ประชาชนและทรัพยากรคือ การสร้างความปลอดภัยให้ประชนชนไม่ว่าจะเป็นจัดชุดคุ้มครอง ลาดตระเวนแสดงกำลัง การห้ามประชาชนออกจากบ้านยามค่ำคืน การตั้งจุดตรวจ พร้อมกับใช้การข่าว การปฏิบัติการจิตวิทยา รวมทั้งทบทวนการพัฒนาและการช่วยเหลือประชาชน ในระหว่างนั้น ถ้าผู้ก่อความไม่สงบเริ่มใช้กำลังติดอาวุธ ก็ต้องใช้กำลัง เข้าปราบปราม 
การปฏิบัติการจิตวิทยา (Psychological Operation)  เป็นการปฏิบัติเพื่อให้มีผลต่อการเปลี่ยนแปลงพฤติกรรมของฝ่ายตรงข้ามหรือฝ่ายเป็นกลาง  ให้มีประโยชน์ต่อการปฏิบัติภารกิจของฝ่ายเรา  ไม่ว่าจะเป็นการยุยงด้วยการใช้สื่อต่าง ๆ ไม่ว่าจะเป็นใบปลิว การกระจายเสียง ให้ทหารชั้นผู้น้อยไม่เชื่อฟังผู้บังคับบัญชา  ทำให้เกิดการเดินขบวนของประชาชนในการต่อต้านรัฐบาลตนเอง การสร้างความหวาดกลัวด้วยการใช้ใบปลิว ซึ่งอาจจะทำให้ข้าศึกยอมแพ้โดยไม่ต้องทำการรบ  ทั้งโดยการใช้เครื่องขยายเสียง  วิทยุ  สื่ออินเทอร์เน็ต  และการสื่อสารมวลชนด้านอื่นๆ 
การปฏิบัติภารกิจโดยตรง (Direct Action) ภารกิจนี้เป็นการใช้กำลังในการเข้าทำลาย ยึดที่หมายที่ต้องการ  เพื่อการปฏิบัติการอื่น เช่น การยึดสนามบิน การโจมตีที่เก็บเสบียงหรือที่บัญชาการของฝ่ายตรงข้าม ซึ่งเป็นภารกิจที่สิ้นเปลืองทรัพยากรมาก ตั้งแต่การสร้างหน่วยที่จะไปทำภารกิจนี้ ซึ่งจะทำเมื่อที่หมายดังกล่าวถ้าไม่ยึดหรือทำลายแล้ว ภารกิจจะไม่สำเร็จ
การลาดตระเวนพิเศษ (Special Reconnaissance) เป็นการลาดตระเวนและเฝ้าตรวจโดยหน่วยรบพิเศษโดยลำพังหรือ ผ่านทางกำลังกองโจร วัตถุประสงค์เพื่อการยืนยัน ปฏิเสธข่าวสาร สมมติฐานที่ได้มาก่อน ด้วยการตรวจการณ์ หรือวิธีการรวบรวมอื่นเพื่อให้ได้มาซึ่งข้อมูลเกี่ยวกับขีดความสามารถ เจตนารมณ์ และการปฏิบัติ ของข้าศึกหรือที่มีแนวโน้มจะเป็นข้าศึก การปฏิบัติการลาดตระเวนพิเศษอาจจะเกิดขึ้นเพื่อความต้องการการลาดตระเวนทางนิวเคลียร์ ชีวเคมี หรือเพื่อหาข้อมูลด้านอุตุนิยม อุทกศาสตร์ ภูมิประเทศ ในพื้นที่หนึ่ง

**การต่อสู้การก่อการร้าย**
การต่อต้านการก่อการร้าย (Counter - Terrorist) หมายถึง มาตรการการป้องกันไม่ให้มีเหตุ และติดตามกลุ่มก่อการร้ายต่างๆ รวมทั้งมาตรการในการตอบโต้ เมื่อมีการก่อการร้ายเกิดขึ้น ส่วนมากบทบาทของหน่วยรบพิเศษ จะอยู่ในรูปแบบของการปฏิบัติการแก้ไขปัญหาการจับตัวประกันโดยกลุ่มผู้ก่อการร้ายที่มีข้อเรียกร้องทางการเมืองระหว่างประเทศ   และข้อเรียกร้องด้านชาติพันธุ์  ศาสนา 
ในประเทศไทยมีการจับยึดตัวประกันมาแล้ว 8 ครั้งแล้วแต่มีการใช้กำลังต่อสู้เพียง 1 ครั้ง คือเหตุการณ์ที่โรงพยาบาลราชบุรี เมื่อวันที่ 25 มกราคม พ.ศ. 2543

**การป้องกันภายในให้กับมิตรประเทศ**
การป้องกันภายในให้กับมิตรประเทศ เป็นการปฏิบัติเพื่อช่วยเหลือมิตรประเทศให้เกิดความมั่นคง ด้วยการสนับสนุนงานด้านต่างๆ เช่น การฝึกเจ้าหน้าที่ตำรวจ การสนับสนุนด้านการศึกษา โดยเป้าหมายคือช่วยให้มิตรประเทศมีความมั่นคง ซึ่งเป็นการส่งเสริมความสัมพันธ์ระหว่างประเทศทางอ้อมและนำมาซึ่งความมั่นคงของภูมิภาค

**ภารกิจคู่ขนาน**
ภารกิจคู่ขนาน หมายถึงภารกิจที่มีหน่วยงานอื่นปฏิบัติเป็นหลักอยู่ในขั้นต้น โดยมีหน่วยรบพิเศษสามารถที่จะปฏิบัติการเสริมการปฏิบัติการดังกล่าวได้ กิจกรรมนี้เป็นช่องทางหนึ่งของหน่วยรบพิเศษที่จะสามารถสนับสนุนการปฏิบัติการทางทหารที่ไม่ใช่สงคราม  ซึ่งตามหลักนิยมของสหรัฐแล้วเป็นเพียงภารกิจที่เสริมการปฏิบัติหลัก โดยเฉพาะการสร้างความชอบธรรมในการปฏิบัติการ นอกจากนี้ยังสามารถเป็นรากฐานของการปฏิบัติการอื่น ๆ เช่น การให้ความช่วยเหลือด้านการรักษาความปลอดภัย คล้ายกับการเข้าไปติดต่อเริ่มแรกและสามารถสร้างพื้นที่ในการปฏิบัติการป้องกันภายในมิตรประเทศ ซึ่งจะเป็นรูปแบบใหม่ของการเสริมสร้างกำลังกองโจรใน ศนบ. แต่เปลี่ยนจากกำลังกองโจรเป็นกำลังทหารของรัฐบาล ที่จะใช้เป็นพันธมิตรในอนาคต ในการปกป้องผลประโยชน์ร่วมกัน 
ภารกิจคู่ขนานที่หน่วยรบพิเศษ อาจจะต้องมีส่วนร่วม รวมถึง - การปราบปรามยาเสพติด

**ประวัติ**

**หน่วยรบพิเศษของประเทศไทย**

**ทหารหน่วยรบพิเศษของประเทศไทย**

**กองทัพบก**
ศูนย์สงครามพิเศษ (Special Warfare Center) สังกัด หน่วยบัญชาการสงครามพิเศษ (Special Warfare Command)
*กองพลรบพิเศษที่ 1
**กรม รพศ. 1
**กรม รพศ. 2
**กรม รพศ. 3 รอ.
***กองพันจู่โจมรักษาพระองค์ กรมรบพิเศษที่ 3 รักษาพระองค์
***กองพันปฏิบัติการพิเศษรักษาพระองค์ กรมรบพิเศษที่ 3 รักษาพระองค์ (พัน.ปพ.รอ.รพศ. 3 รอ.) (ชื่อเดิม : หน่วยปฏิบัติการพิเศษเฉพาะกิจ 90)
**กรม รพศ. 4
**กรม รพศ. 5
*

**กองทัพเรือ**
 หน่วยบัญชาการสงครามพิเศษทางเรือ กองเรือยุทธการ
**กรมรบพิเศษที่ 1 หน่​วยบัญชาการ​สงครามพิเศษทางเรือ
**กรมรบพิเศษที่ 2 หน่วยบัญชาการสงครามพิเศษทางเรือ
*หน่วยบัญชาการนาวิกโยธิน 
**กองพันลาดตระเวน กองพลนาวิกโยธิน (RECON)

**กองทัพอากาศ**
 กรมปฏิบัติการพิเศษ หน่วยบัญชาการอากาศโยธิน
** กองพันปฏิบัติการพิเศษ 1 (คอมมานโด) กรมปฏิบัติการพิเศษ หน่วยบัญชาการอากาศโยธิน
** กองพันปฏิบัติการพิเศษ 2 (คอมมานโด) กรมปฏิบัติการพิเศษ หน่วยบัญชาการอากาศโยธิน
** กองพันปฏิบัติการพิเศษ 3 (คอมมานโด) กรมปฏิบัติการพิเศษ หน่วยบัญชาการอากาศโยธิน
**ศูนย์การค้นหาและกู้ภัยในพื้นที่การรบ (พลร่มกู้ภัย) (CSAR)

**ตำรวจหน่วยปฏิบัติพิเศษของประเทศไทย**

**สำนักงานตำรวจแห่งชาติ**
 กองบัญชาการตำรวจนครบาล
** อรินทราช 26 อังกฤษ : Arintharat 26 (ชื่อทางการ : กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ กองบัญชาการตำรวจนครบาล (กก.ต่อต้านการก่อการร้าย บก.สปพ.บช.น.)​) - กองบัญชาการตำรวจตระเวนชายแดน
** นเรศวร 261 (อังกฤษ : Naresuan 261) (ชื่อทางการ : กองกำกับการ 3 กองบังคับการสนับสนุนทางอากาศ กองบัญชาการตำรวจตระเวนชายแดน) - กองบัญชาการ​ตำรวจสอบสวนกลาง
** คอมมานโด (COMMANDO) กองกำกับการต่อต้านก่อการร้าย กองบังคับการปฏิบัติการพิเศษ (ชื่อเดิม : กองร้อยปฏิบัติการพิเศษ สยบริปูสะท้าน คอมมานโดกองปราบปราม, กองบังคับการถวายความปลอดภัยและปฏิบัติการพิเศษ, กองบังคับการตำรวจมหาดเล็กราชวัลลภรักษาพระองค์ 904 ตามลำดับ)
** หน่วยปฏิบัติการพิเศษ หนุมานกองปราบ​ (HANUMAN) กองบังคับการปราบปราม- กองบัญชาการตำรวจปราบปรามยาเสพติด
** สยบไพรี 43 (Sayobpairee 43 / NSB Commando) กองกำกับการปฏิบัติการพิเศษ
*ตำรวจภูธรภาค 1-9
** กองกำกับการปฏิบัติการพิเศษ (หน่วยปฏิบัติการพิเศษ: นปพ.)

**หน่วยรบพิเศษที่จัดเป็นหน่วยภารกิจพิเศษของประเทศไทย**
ขึ้นการบังคับบัญชากับศูนย์ปฏิบัติการต่อต้านการก่อการร้ายสากล (ศตก.) กองบัญชาการกองทัพไทย 
*กองทัพบก
**กองพันปฏิบัติการพิเศษรักษาพระองค์ ​กรมรบพิเศษที่ 3 รักษาพระองค์ (พัน.ปพ.รอ.รพศ. 3 รอ.) ศูนย์สงครามพิเศษ​
*กองทัพเรือ
**กรมรบพิเศษที่ 1 หน่​วยบัญชาการ​สงครามพิเศษทางเรือ 
*กองทัพอากาศ
**กรมปฏิบัติการพิเศษ หน่วยบัญชาการอากาศโยธิน 
*สำนักงานตำรวจแห่งชาติ
**กองกำกับการ 3 กองบังคับการสนับสนุนทางอากาศ กองบัญชาการตำรวจตระเวนชายแดน หรือ นเรศวร 261​
**กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ กองบัญชาการตำรวจนครบาล (กก.ต่อต้านการก่อการร้าย บก.สปพ.บช.น.)​ หรือ อรินทราช 26

**หน่วยรบพิเศษของต่างประเทศ**

**ทหารและกำลังกึ่งทหารหน่วยรบพิเศษของต่างประเทศ**

**เอเชีย**
 China กองพลน้อยปฏิบัติการพิเศษ (หน่วยในอัตรากองทัพกลุ่มที่ขึ้นต่อหน่วยบัญชาการภาคพื้นของกองทัพบกกองทัพปลดปล่อยประชาชนจีน)- China หน่วยคอมมานโดเจียวหลง (蛟龙突击队)- China กองกำลังคอมมานโดส่งทางอากาศเหล่ยเฉิน (中国空降兵 雷神突击队)- China คอมมานโดใบมีด (中国人民解放军 特种部队 : zcdd)- China หน่วยโจมตีต่อต้านการก่อการร้าย (战略支援部队反恐突击) - China หน่วยคอมมานโดพยัคฆ์ดาวหิมะ (雪豹突击队)- India พารา  - India มาร์คอส- India กองกำลังคอมมานโดการุด- India กลุ่มพิเศษ (4 Vikas)- India กองปฏิบัติการพิเศษ 51 - Indonesia หน่วยเฉพาะกิจพิเศษ 81- Indonesia เดนจากา- Indonesia หน่วยเฉพาะกิจ 90 บราโว - Israel กองเรือ 13 - Israel หน่วยลาดตระเวนกองเสนาธิการ - Israel หน่วยชาลดัก- Japan สเปเชียลบอร์ดดิงยูนิต- Japan กลุ่มหน่วยรบพิเศษ- North Korea กองพันภารกิจพิเศษ 525 (525 특수작전대대) - South Korea กองพันภารกิจพิเศษ ต่อต้านก่อการร้าย (จินแฮ) (특수임무대대 (CT: Counter Terror, 대테러) (진해))- South Korea กองภารกิจพิเศษที่ 707- South Korea ชุดควบคุมการรบ (공군 특수임무대 CCT)

**ออสเตรเลีย**
 Australia ฝูงบินที่ 4 กองทัพอากาศออสเตรเลีย- Australia เหล่าทำลายใต้น้ำ กองทัพเรือออสเตรเลีย- Australia กรมปฏิบัติการพิเศษทางอากาศออสเตรเลีย- New Zealand กรมปฏิบัติการพิเศษทางอากาศนิวซีแลนด์ที่ 1

**ยุโรป**
 France กรมพลร่มทหารราบนาวีที่ 1- France คอมมานโดอูแบร์- France คอมมานโดพลร่มทางอากาศ หมายเลข 10- France ฌีฌีง - Germany หน่วยบัญชาการกำลังรบพิเศษ- Germany หน่วยบัญชาการกำลังรบพิเศษทางเรือ - Italy กรมพลร่มจู่โจมที่ 9 (โกล โมกิน)​- Italy หน่วยบัญชาการกลุ่มดำน้ำและจู่โจม​- Italy กลุ่มแทรกแทรงพิเศษ - Italy กองบินจู่โจมที่ 17 - Russia มนุษย์กบคอมมานโดรัสเซีย- Russia กองพลน้อยแยกองครักษ์ปฏิบัติการพิเศษที่ 45- Russia ศูนย์ปฏิบัติการพิเศษ "เซเนตซ์"- Russia ศูนย์ปฏิบัติการพิเศษที่ 604 - UK หน่วยปฏิบัติการพิเศษทางอากาศ - UK หน่วยปฏิบัติการพิเศษทางเรือ- UK หมวดบินรบพิเศษ, ฝูงบินหมายเลข 47 กองทัพอากาศอังกฤษ

**อเมริกาเหนือ**
 Canada กองกำลังเฉพาะกิจร่วม 2- Canada กองบินยุทธการพิเศษทางอากาศ 427- Canada ทีมรับมือสถานการณ์ฉุกเฉิน ตำรวจม้าแคนาดา - USA ฝูงบินยุทธวิธีพิเศษที่ 24- USA  กองกำลังเดลตา - USA ซีลทีมซิกซ์- USA กรมจู่โจมนาวิกโยธิน

**ลาตินอเมริกา**
 Costa Rica หน่วยแทรกแทรงพิเศษ (คอสตาริกา)- Mexico กองกำลังตอบโต้พิเศษ  - Mexico กำลังรบพิเศษ (กองทัพเรือเม็กซิโก) - Argentina กลุ่มแมงป่อง - Argentina กลุ่มปฏิบัติการพิเศษ (กองทัพอากาศอาร์เจนตินา)​ - Argentina กลุ่มดำน้ำยุทธวิธี- Argentina กลุ่มอัลบาโตรส- Argentina กองร้อยคอมมานโด 601 - Brazil ฝูงบินกู้ภัยส่งทางอากาศ- Brazil กองพันรบพิเศษที่ 1- Brazil กลุ่มดำน้ำจู่โจม - Chile กลุ่มต่อต้านก่อการร้ายทางอากาศ - Chile กองพันพลร่มที่ 1 เปลันตารู (1º Batallón de Paracaidistas Pelantaru)- Chile หน่วยบัญชาการกำลังรบพิเศษ (กองทัพเรือชิลี) - Chile กลุ่มตำรวจปฏิบัติการพิเศษ (ตำรวจทหารชิลี) - Chile Sección de Operaciones Tácticas

**ตำรวจหน่วยปฏิบัติการพิเศษของต่างประเทศ**

**เอเชีย**
China หน่วยยุทโธปกรณ์และยุทธวิธีพิเศษปักกิ่ง (北京特警总队)- India กองพันคอมมานโดปฏิบัติการฉับพลัน (COBRA)- Indonesia จีจานา- Israel ยามัม - Japan ทีมจู่โจมพิเศษ- South Korea หน่วยปฏิ​บัติการพิเ​ศษ 868

**ออสเตรเลีย**
 Australia กองรับมือสถานการณ์พิเศษ- New Zealand กองยุทธวิธีพิเศษ

**ยุโรป**
 France เรอ์- Germany เกเอสเก 9- Italy ศูนย์ความมั่นคงกำลังเฉพาะกิจกลาง- Russia กลุ่มอัลฟา- Russia วึมเปล- UK หน่วยยุทโธปกรณ์พิเศษต่อต้านก่อการร้าย (CTSFO)

**อเมริกาเหนือ**
 USA ทีมชิงตัวประกัน

**ลาตินอเมริกา**
 Mexico กลุ่มปฏิบัติการพิเศษ- Argentina กลุ่มปฏิบัติการพิเศษกลาง (อาร์เจนตินา)- Brazil หน่วยบัญชาการปฏิบัติการทางยุทธวิธี- Chile Equipo de Reacción Táctica Antinarcóticos (ERTA)

**อดีตหน่วยรบพิเศษของต่างประเทศ**

**กองทัพเรือ**
 UK คอมมานโดราชนาวี (ค.ศ. 1942 – ค.ศ. 1945) - USA บีชจัมเปอร์ (ค.ศ. 1943 – ค.ศ. 1946 , ค.ศ. 1951 – ค.ศ. 1972)- USA ทีมทำลายใต้น้ำ (ค.ศ. 1942 – ค.ศ. 1983)

**อ้างอิง**

หมวดหมู่:ทหาร

หมวดหมู่:การต่อต้านการก่อการร้าย
หมวดหมู่:ตำรวจ
หมวดหมู่:อาชีพเกี่ยวกับการสู้รบ
หมวดหมู่:ประเภทกำลังทหาร